Gal Gadot

Gal Gadot (, ; s. 30. huhtikuuta 1985 Petah Tikva) on israelilainen näyttelijä, tuottaja ja malli sekä vuoden 2004 Miss Israel. Hänet tunnetaan Gisele Yasharin roolista kolmessa Hurja­päät-elo­kuvassa sekä Ihme­naisen roolista DC Extended Universen elo­kuvissa.

Yhdys­valtalainen talouslehti Forbes on listannut Gadotin yhdeksi maailman parhaiten palkatuista nais­näyttelijöistä.

 Tausta 

Gadot syntyi Petah Tikvassa ja kasvoi sen naapuri­kaupungissa Rosh HaAyinissa. Hänen etu­nimensä tarkoittaa ”aaltoa” heprean kielellä ja sukunimi taas ”joen­törmiä” tai ”rantoja”. Gadotin perhe polveutuu polveutuu Keski- ja Itä-Euroopassa asuneista aškenasi­juutalaisista.

Gadot kruunattiin Miss Israeliksi vuonna 2004 ja hän edusti maataan saman vuoden Miss Universum -kilpailussa Ecuadorissa, muttei sijoittunut viiden­toista parhaan joukkoon. Missi­kilpailun jälkeen Gadot suoritti kaksivuotisen asepalveluksensa Israelin puolustus­voimissa. Sen jälkeen hän opiskeli lakia IDC Herzliyan yliopistossa.

 Ura 
 Mallina 

Gadot on toiminut mallina Miss Sixtyn, Huawein, Captain Morganin sekä Jaguarin mainos­kampanjoissa. Hän oli israelilaisen Castro-vaate­merkin vakio­malli vuosina 2008–2016, sekä Guccin Bamboo-haju­veden mainos­kasvo vuonna 2015. Lisäksi Gadot on esiintynyt Cosmo­politanin, kannessa. Vuonna 2007 häntä kuvattiin Maxim-lehteen, jonka aiheena oli Israelin puolustusvoimien naiset. Gadot pääsi vuoden 2017 FHM-lehden ”Maailman 100 seksikkäintä naista” -listan kärkisijalle.

Gadot on ollut vuodesta 2018 kosmetiikkayritys Revlonin ja urheiluvälinevalmistaja Reebokin keulakuva. Vuonna 2020 hänestä tuli pullovesiyhtiö Smartwaterin julkkisedustaja. Hän korvasi Jennifer Anistonin, joka oli toiminut tehtävässä vuodesta 2008.

 Näyttelijänä 

Vuonna 2008 Gadot kutsuttiin koe-esiintymään elo­kuvan 007 Quantum of Solace Bond-tyttö Camille Montesin rooliin. Hän ei saanut osaa, mutta casting-ohjaaja antoi hänelle myöhemmin Gisele Yasharin roolin elo­kuvasta Fast & Furious. Gadot tuli tunnetuksi roolistaan myös kahdessa muussa Hurja­päät-elo­kuvassa 5 ja 6. Hän teki roolinsa sijais­näyttelyn itse. Elo­kuvassa Fast & Furious 7 hän esiintyi pois leikatussa kohtauksessa. Gadot esiintyi sivu­rooleissa vuoden 2010 elo­kuvissa Date Night ja Knight & Day.

Joulu­kuussa 2013 Warner Bros. ilmoitti, että Gadot näyttelee Ihme­naisen roolin vuoden 2016 elo­kuvassa Batman v Superman: Dawn of Justice. Hän jatkoi samassa roolissa myös vuonna 2017 elo­kuvissa Wonder Woman ja Justice League ja vuonna 2020 elokuvassa Wonder Woman 1984. Kesällä 2017 uutisoitiin, että Libanonin talous­ministeriö haluaa kieltää Wonder Woman -elo­kuvan esittämisen, koska Gal Gadot on israelilainen. Libanon ja Israel ovat virallisesti sodassa ja Libanonissa on voimassa laki, joka kieltää israelilais­tuotteet sekä yhteydet israelilaisiin. Tapausta on kuumentanut se, että Israelin ja Gazan vuoden 2014 sodan aikana Gadot ilmaisi Facebookissa tukensa Israelin toimille Hamasia vastaan.

Vuonna 2018 Gadot esiintyi Maroon 5:n musiikki­videolla ”Girls Like You”. Samana vuonna hän oli Shank-hahmon äänenä elo­kuvassa Räyhä-Ralf valloittaa Internetin.

 Tuottajana 

Vuonna 2018 Gadotin ilmoitettiin toimivan yhtenä Wonder Woman 1984 -elo­kuvan tuottajista näyttelijä­roolinsa lisäksi. 2019 Gadot perusti miehensä Yaron Varsanon kanssa Pilot Wave -tuotanto­yhtiön. Hänen on tarkoitus toimia tuottajana ja esittää päärooli Hedy Lamarrista kertovassa minisarjassa sekä Irena Sendleristä kertovassa elokuvassa.

 Yksityiselämä 

Gal Gadot on naimisissa liikemies Yaron Varsanon kanssa. Paris­kunnalla on vuosina 2011, 2017, 2021 ja 2024 syntyneet tyttäret.

 Filmografia 

 Elokuvat Vuosi Nimi Rooli 2009  Fast & Furious  Gisele Yashar 2010  Date Night  Natanya Knight & Day  Naomi 2011  Fast & Furious 5  Gisele Yashar 2013  Fast & Furious 6 2014  Kicking Out Shoshana  Mirit Ben Harush 2016  Triple Nine  Elena Vlaslov Batman v Superman: Dawn of Justice  Diana Prince / Ihme­nainen Criminal  Jill Pope Keeping Up with the Joneses  Natalie Jones 2017  Wonder Woman  Diana Prince / Ihme­nainen Justice League 2018  Räyhä-Ralf valloittaa Internetin  Shank  2020  Wonder Woman 1984  Diana Prince / Ihme­nainen 2021  Zack Snyder’s Justice League Red Notice  Sarah Black 2022  Kuolema Niilillä  Linnet Ridgeway-Doyle 2023  Heart of Stone  Rachel Stone 2025  Lumikki  Paha Kuningatar

 Televisio Vuosi Sarja Rooli Jaksot 2007  Bubot  Miriam ”Merry” Elkayam  2009  Entourage  Lisa  ”Amongst Friends” The Beautiful Life  Olivia  3 2011  Asfur  Kika  17 Kathmandu  Yamit Bareli  11 2017  Saturday Night Live  itsenään / juontaja  ”Gal Gadot / Sam Smith” 2018  Simpsonit  itsenään   ”Bart’s Not Dead”

 Lähteet 

 Aiheesta muualla 

Luokka:Israelilaiset näyttelijät
Luokka:Israelilaiset mallit
Luokka:Missit
Luokka:Vuonna 1985 syntyneet
Luokka:Elävät henkilöt